title: Mitsubishi A6M Zero
text: Mitsubishi A6M Zero ye un avión de caza desembolicau por Mitsubishi. O suyo primer vuelo estió en 1939. Tien un motor Nakajima NK1C Sakae-12  y una velocidat maxima de 533 km/h . Se'n han construyíu 10939 unidatz.
  
  Se considera que o Zero estió o caza basau en portaavions mas capaz d'o mundo quan s'introdució en primerías d'a Segunda Guerra Mundial, combinando una excelent maniobrabilidat y un alcanz muit largo. O Servicio Aerio de l'Armada Imperial Chaponesa (IJNAS) tamién lo usaba con freqüencia como que caza en tierra.
  
  En as primeras operacions de combate, o Zero se ganó gran reputación, aconseguindo una excelent proporción de muertes de 12 a 1, pero a meyaus de 1942 una combinación de nuevas tacticas y a introducción de millor equipo permitió a os pilotos aliatos embrecar a lo Zero en termins cheneralment iguals.
  
  En 1943, a causa de debilidatz inherents en o suyo disenyo, como que a falta de alirons hidraulicos y timón, o que lo feba extremadament ingobernable a altas velocidatz, y a incapacidat d'equipar-lo con un motor d'avión mas potent, o Zero se tornó gradualment menos efectivo contra os nuevos cazas aliatos. En 1944, con os cazas aliatos opuestos amanando-se a os suyos libels de maniobrabilidat y superando constantment a suya potencia de fuego, blindache y velocidat, l'A6M s'heba quedau obsoleto en gran medida como avión de combate. Manimenos, como que os retardos en o disenyo y as dificultatz de producción obstaculizoron a introducción de modelos d'avions chaponeses mas nuevos, o Zero continó servindo en un paper de primera linia dica o final d'a guerra en o Pacifico. Entre as fases finals, tamién s'adaptó pa o suyo emplego en operacions kamikaze. Chapón produció mas Zeros que qualsiquier atro modelo d'avión de combate entre a guerra.
  
  Referencias 
  
  Avions de caza
  A6M Zero